Fedák Sári
(Lotti ezredesei)

Ez a leány a nagy mindennek
Remekbe termett, kicsi mása,
A hóditó, tüzes, pogány vér
Gyönyörű és szent lázadása.
Ez a leány gyönyörüséges ember,
Szilaj vággyal, vad szerelemmel.
Nem értitek? Jól van: ne tessék!...
Ez a leány tökéletesség!

Ez a leány tökéletesség,
Ez a leány a szebbik élet,
Ez a leány szomoru vígság,
Ez a leány csak idetévedt.
Körülte sír, suhogva, szállva,
Heinének s Offenbachnak árnya...
Mennyit fog még sírni, bünhődni,
Mert szebb és különb, mint a többi...
Versek